Pašušvio tiltas

Pašušvio tiltas – tiltas Kėdainių rajono savivaldybėje, Krakių seniūnijoje, Pašušvio kaime, kelyje , 6 km į vakarus nuo Krakių. Nutiestas per Šušvės upės atkarpą, priklausančią Pašušvio kraštovaizdžio draustiniui. Šalia šiuolaikinio tilto upėje, 30 m pasroviui, stūkso senojo tilto liekanos.

Pašušvio tiltas per upės slėnį pastatytas naujoje vietoje, ištiesinus kelio vingį. Statinys trijų tarpatramių, su gelžbetonine perdanga, kurią skerspjūvyje sudaro 4 išilginės tėjinės sijos. Krantuose įrengti užpiltiniai ramtai, tarpinės atramos – sieninio tipo taurai su kintamo skerspjūvio rygeliais. Tiltu nutiestos dvi eismo juostos, įrengti abu šalitilčiai pėstiesiems, nuo važiuojamosios dalies atskirti betoniniais bordiūrais. Tilto ilgis apie 74 m.Pašušvio tiltas maps.lt

Senojo tilto aplinka kartu su kitais išlikusiais statiniais, parku, kelių trasomis formuoja buvusio Pašušvio dvaro sodybos tūrinę erdvinę kompoziciją. Dviejų angų tiltas buvo nutiestas per vandens malūno užtvanką.Juozas Obelienius. Lietuvos TSR vandens turistų keliai. Šušvė upese.lt Išlikę akmens mūro atramos su privažiavimo kelio pylimais iš abiejų pusių. Kelias apsodintas brandžiais lapuočiais medžiais. Upės vagoje gausu riedulių, likusių išgriovus užtvanką, tėkmėje sudarančių nedidelį slenkstį. Vidury upės ant tarpinės atramos kyšo tilto važiuojamąją dalį laikiusios medinės sijos. Krantuose taip pat matyti tilto pradžios ir pabaigos sutvirtinimai.Istorijos, kurias nusinešė Šušvė: nuo žymiausio lietuvių kilmės Lenkijos vadovo iki „šventų“ maudynių 15min.lt 

 Galerija 

 Šaltiniai 

 Nuorodos 

 Buvęs tiltas per Šušvę trip.lt

Kategorija:Kėdainių rajono tiltai
Kategorija:Lietuvos sijiniai tiltai
Kategorija:Pašušvys (Kėdainiai)